KINNITATUD

RMK riigihangete osakonna

juhataja käskkirjaga nr 1-47.3108/1

## Hanke nimetus ja viitenumber

* 1. Hanke nimetus: **Harimäe vaatetorni ja lõkkekoha rekonstrueerimine**
  2. Riigihanke viitenumber: 279216
  3. Klassifikatsioon: 45212100-7 Vabaajarajatiste ehitustööd
  4. Hankemenetluse liik: Avatud hankemenetlus

## Hanke läbiviija

RMK riigihangete osakond

1. ***Hankedokumendid, info pakkumuste esitamise ja avamise kohta***

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR -i süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHR -i keskkonnas hanketeates toodud aja saabumise järel.

## Hanke tehniline kirjeldus, nõuded töö teostamiseks

* 1. Käesoleva hanke eesmärk on leida Töövõtja RMK Harimäe vaatetorni ja lõkkekoha rekonstrueerimistööde (edaspidi töö) teostamiseks.
  2. Töö loetelu ja tehniline info: Harimäe vaatetorni ja lõkkekoha (Mäeküla, Otepää vald, Valga maakond, Riigimetsa Majandamise Keskusele kuuluv kinnistu Aakre metskond 69, katastriüksuse kood 72401:003:1020, sihtotstarbega maatulundusmaa) rekonstrueerimine. Lepingu maht tuleneb: SELEKTOR PROJEKT OÜ poolt koostatud **„**Harimäe vaatetorni ja lõkkekoha rekonstrueerimine“, lammutusprojekt ja tööprojekt (Töö number: PH2301).
  3. **Üldine tehniline kirjeldus** 
     1. Pakkuja peab töö teostamisel kogu lepinguperioodi jooksul kaasama vastutava isiku (ehitustööde juhi), kes peab omama vähemalt järgmist kutsekvalifikatsiooni: „Ehitusjuht, tase 6“ või sellega samaväärne või kõrgem kutsekvalifikatsioon või "Ehitusinsener, tase 6" või sellega samaväärne või kõrgem kutsekvalifikatsioon.
     2. Töö teostaja on kohustatud paigaldama objektile töö teostamist kajastava stendi.
     3. Töö teostaja on kohustatud igapäevaselt kogu ehitusperioodi vältel peale töö lõppu ja enne töö üleandmist heakorrastama kogu rekonstrueeritava objekti ümbruse kõigist tööjääkidest ning tagama töö jooksul külastajate ohutuse, piirates vajadusel ligipääsu ehituses olevale objekti osale, teavitades sellest tellijat ette.
     4. Looduskoosluse hea seisundi säilimiseks tuleb töö teostamise ajaks läbipääs tööpiirkonnas või selle osal sulgeda, kui õpperaja avatuna hoidmisel on oht olemasoleva õpperaja ümbruse alustaimestiku või pinnase kahjustamiseks, mh tallamiskoormusega ala laienemiseks vm mõjudeks (tallamiskoormus raja välisel alal, nt trepi kõrval vms). Õpperaja või selle osa töö teostamise aegse sulgemise info paigaldada objektile teavitusena ja informeerida eelnevalt tellijat, kes lisab teavituse RMK külastusobjekti infolehele veebis.
     5. Ehitusaegsete jäätmekonteinerite, materjali transpordi, ajutise ehitusmaterjalide ladustamisplatsi ja pinnase ladustamise täpne koht näidatakse ehitaja poolt koostatavas töö organiseerimise kavas mis kooskõlastatakse ehitaja poolt tellijaga ning vastavalt kehtivale korrale kaitseala valitseja Keskkonnaametiga (vajalik ka skeemina, koopia tellijale) ja tellijaga.
     6. Tööobjekt asub Otepää looduspargi Vanamõisa-Restu piiranguvööndis (KLO1101661) ning ühtlasi Natura 2000 Otepää linnu- (RAH0000103) ning loodusalal (RAH0000582). Alale jääb ka teisi kaitseväärtuseid. Vajalik on mh arvestada Otepää looduspargi kaitse-eeskirja kui ka Looduskaitseseaduse sätetega.
     7. Töö teostamine on lubatud vaid kaitseala valitseja (Keskkonnaamet) ja Transpordiameti kirjalikult kooskõlastatud ajal ja nõusolekul. Töö teostamise ajagraafiku koostamisel arvestada mh tööks parimate maastikutingimustega (pinnasekahjustuste vältimiseks) ning lammutus- ja ehitustöid ei tohi planeerida lindude aktiivsele pesitsusperioodile (orienteeruvalt aprilli algusest juuli lõpuni, täpse aja osas tuleb konsulteerida Keskkonnaametiga). Kasutada mehhanisme ja tehnoloogiaid, mille mürareostus on võimalikult väike.
     8. Ehitus- ja lammutusmaterjalide transpordi aeg, transpordiviis (-vahendid) ning materjalide ladustamise kohad tuleb taasesitamist võimaldaval viisil kooskõlastada Keskkonnaameti, Klubi Tartu Maraton ning Tellija esindajaga. Materjalide transport ja ladustamine võib toimuda vaid eelnevalt kooskõlastatud alal ja viisil. Võimalikult vältida nö tühisõite. Kahju tekkimise kahtluse korral teavitada koheselt Tellijat ja vajadusel Keskkonnaametit.
     9. Võimalikult vältida taimkatte ja pinnase kahjustamist, sh rööbaste teket ja tallamist väljaspool olemasolevaid liikumisradu. Keelatud on pinnast planeerida alustaimestikuga kaetud alale. Välja kaevatud ja üle jääv pinnas vedada vajadusel objektilt ära. Töö kahjustatud pinnas tuleb tasandada, tasandatud aladele kõrrelisi ega muude taimede seemneid ei külvata, vaid lastakse taastuda looduslikul taimkattel. Kui töö planeerimisel või nende käigus ilmneb vajadus vahetult torni kõrval oleva pinnase taastamiseks (taimkate), tuleb lahendus Keskkonnaameti ja Tellijaga kirjalikult kooskõlastada. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga.
     10. Töö teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise veekogusse, pinnasesse ja taimestikule. Puidukonservant, kütused, õlid jm ehitusel kasutatavad võimalikud keskkonda saastavad vedelikud peavad olema ladustatud lekkekindlalt. Masinate ja seadmete tankimine ei tohi toimuda veekogudele lähemal kui 30 meetrit. Kütuste ja õlide ladustamine objektil on keelatud, ehituseks kasutatavate immutite, värvide jm ajutine päevane ladustamine on lubatud vaid vastavate kemikaalidega seotud töö teostamise ajal. Lõikepindade immutusvahendit tuleb hoida, kasutada, käidelda ja utiliseerida vaid tootja poolt lubatud juhiseid järgides. Kohtades, kus immutiga töödeldakse lõikepindu, katta maapind immutamise kohas kile vm immuti maasse imbumist takistava tõkkega. Taimekaitsemürkide kasutamine (keemiline umbrohutõrje) ja ladustamine mistahes eesmärgil ja viisil ehitus- ja hooldustööde tegemiseks on rangelt keelatud. Sügavimmutatud puitmaterjali ei tohi põletada ja nende jääke jätta loodusesse.
     11. Materjali lõikamine ja ettevalmistamine toimub selleks ette nähtud laoplatsidel. Minimaalses mahus võib seda teha objektil eeldusel, et jääkmaterjalide kogumine ja koristamine on organiseeritud ja Tellijaga kooskõlastatud.
     12. Taimekaitsemürkide kasutamine (keemiline tõrje) ja ladustamine mistahes eesmärgil ja viisil on rangelt keelatud.
     13. Kasutatavad mehhanismid ja töö teostamise tehnoloogia peab olema valitud viisil, mis ei vigastataks alal kasvavaid puid. Ohu korral töö käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939- 3:2020 „Puittaimed haljastuses, osa 3: Ehitusaegne puude kaitse“ või muul viisil, mis tagab puude kaitse juhuslike vigastuste eest. Liiklemise või materjalide ladustamise vajadusel juurestiku kaitse alal kaetakse maapind viisil, mis välistab pinnase tihenemise. Pärast töö lõppu kaitselahendid eemaldada.
     14. Töövõtja vastutab kõikide ehitustegevuses tekitatud kahjustuste, ka ehitusplatsist väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Võimalikud kahjustused alal likvideeritakse lähtuvalt konkreetsest juhtumist kooskõlastades tegevuse Tellija ning Keskkonnaametiga.
     15. Töö teostaja võtab kõik vajalikud kooskõlastused kuni kasutusloa väljastamiseni kaasaarvatult. Riigilõivud tasub tellija.
  4. Pakkumuses tuleb arvestada:
     1. pakkumuse maksumus peab sisaldama vana taristu lammutamist ja utiliseerimist, uue taristu rajamist, töö teostamist, materjale ning materjalide, seadmete ja tööjõu transporti rekonstrueeritavale objektile.
     2. hind peab sisaldama töö teostamiseks ja kasutusloa saamiseks vajalike teostusjooniste tellimist/koostamist.
  5. Töö teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule.
  6. Töö teostada vahenditega ja viisil, mis tööala ning selle ümbruse pinnast ja taimestikku võimalikult vähe kahjustaks. Kui ilmneb oht säilitatava puittaimestiku kahjustamisele, tuleb puude tüved ümbritseda kaitsevõrguga vms. Töö lõppedes tähistused eemaldada. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga.
  7. **Töö teostamise lõpptähtaeg on 28.02.2025.** Lepingu kehtivuse tähtaeg on 31.05.2025.
  8. Tööle on nõutav garantii kestvusega 2 aastat.
  9. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele töö teostamise käigus. Reservi kasutatakse üksnes juhul, kui ilmneb võrreldes hankega tellitud tööga selliste täiendava töö tellimise või töömahtude suurendamise vajadus, mida Tellija esialgsete töö tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
  10. **Objektiga on kohustuslik eelnev juhendatud tutvumine hankija määratud aegadel, erandina kokkuleppel muul ajal:**
* **21.05.2024, algusega kell 11.00**
* **24.05.2024, algusega kell 11.00**

**Kohustuslik eelnevalt registreeruda RMK külastuskorraldusosakond, tel. 515 9845 (Malle Oras).**

* 1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
  2. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
  3. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
  4. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR keskkonnas täidetava pakkumuse maksumuse vormi.

Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitava töö ja materjalide maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

* 1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  2. Juhul, kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  3. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või kõigi vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid.
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus töö tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm
  2. Lisa 2 – „Harimäe vaatetorni ja lõkkekoha rekonstrueerimise projekt“, lammutusprojekt ja tööprojekt (töö nr PH2301)
  3. Lisa 3 – Külastusobjekti kaitseväärtuste väljavõte